|  |  |
| --- | --- |
|  | Studienævn for Religionsstudier |
|  | Dato: 27-05-2020 |
|  | Tidsrum: 10.15 – 12.00  Lokale: Zoom-møde |

Dagsorden

**1. Godkendelse af dagsorden (bilag)**

**2. Godkendelse af referat (endelig godkendelse)**

**3. Meddelelser (bilag)**

1. Nyt fra studieleder
2. Nyt fra studienævnssekretær
3. Nyt fra studiesekretær
4. Nyt fra faglig vejleder
5. Nyt fra fagråd
6. Nyt fra RELIGIO
7. Nyt fra Institutrådet ved Laura Feldt
8. Nyt fra Alumneforeningen ved Louise Funch Clausen

**4. Merit- og dispensationsansøgninger**

Der er ingen sager til behandling.

1. *Orientering om generel oversigt over meritpraksis til hjemmesiden (bilag)*

**5. Sager til behandling eksamen (bilag)**

1. *Eksamensevaluering (ÅRSHJUL)*

*Find oplysningerne i Qlick View:*  [https://qv.sdu.dk/QvAJAXZfc/opendoc.htm?document=wb%5Ceksamensstatistik.qvw&lang=en-US&host=QVS\_Cluster](%20%20%20%20https://qv.sdu.dk/QvAJAXZfc/opendoc.htm?document=wb%5Ceksamensstatistik.qvw&lang=en-US&host=QVS_Cluster)

Vælg selv, hvad I vil se på via de forskellige filtre. Statistik for: Udeblivelser og ikke beståede kunne være interessante for SN at se på ift. fx gennemførelsestid

**6. Sager til behandling studieordninger (bilag)**

*a) Godkendelse af Bilag 1 til studieordningerne 2020 for BA, BA-Sidefag, KA et- og to-faglig og KA- sidefag*

**7. Sager til behandling kvalitetspolitikken (bilag)**

1. *Planlægning af studiestart(ÅRSHJUL*)
2. *Forskningsbasering(Årligt ÅRSHJUL): Skal følgende formulering revideres ifm. ny studieordning:*

BA §4: Studerendes mulighed for kontakt til relevant forskningsmiljø

Studerende ved Religionsstudier ved Sdu har gennem undervisning og vejledning daglig kontakt med forskere og igennem den forskningsbaserede undervisning og undervisnings om og annammelse af de for Religionsstudier centrale teorier og metoder, som anvendes i studiet af religion, herunder tekstlæsning samt feltarbejde, inddrages de studerende i forskningslignende praksis

KA §5: Studerende har gennem undervisningen direkte kontakt til de forskere, der også varetager undervisning. Herudover har de kontakt til samme forskere, når de skal have individuel vejledning, være det sig i forhold til toning af deres studium, i forhold til arbejdsmarkedet eller i forhold til enkelte eksamener og mundtlige såvel som skriftlige øvelser og eksamener. Herudover har Religionsstudier regelmæssig kontakt til forskere og undervisere ved SDU og andre universiteter i forbindelse med foredrag og andre aktiviteter i foredragsforeningen RELIGIO.

1. *Samarbejde med aftagere (ÅRSHJUL)*

Studienævnet forholder sig løbende til antallet af studerende, der gennemfører et projektorienteret forløb eller lignende (Pia Hansen leverer data)

1. **Andre sager til behandling**
2. *Mailinglisten – hvordan administrerer vi den?*
3. *Ansøgning fra Mette Horstmann ifm. vores nye website*
4. **Sager til behandling undervisning**
5. *Indkaldelse af rapporter – tiltag 2: Offentliggørelse af uddannelsernes evalueringsresultater F2020 (bilag)*
6. *Undervisningsevaluering*
7. *Praktik*
8. *Evaluering af hele uddannelser*

1. **Eventuelt**
2. *Fastlæggelse af efterårets møder*

Tim Jensen Tine Jambang

*Studienævnsformand* // *Studienævnssekretær*

Referat

**Deltagere:** Tim Jensen (TJ), Laura Feldt (LF), Niels Reeh (NR), Johanne Kristine Eriksen (JKE), Rasmus Hagemann Pedersen (RHP), Lise Ribergaard (LR), Louise Funch Clausen (FV og LFC) og Pia Hansen (PH).

**Referent:** Tine Jambang (TNJ)

1. **Godkendelse af dagsorden (bilag)**

Tim Jensen (TJ) ønskede at tilføje to punkter under pkt. 9: c) vedr. praktik samt d) evaluering af hele uddannelser. Desuden under pkt. 8: b) Ansøgning vedr. vores website fra Mette Horstmann. Laura Feldt ønskede under samme pkt. pkt. b) udskudt til et senere møde. Dagsorden blev herefter godkendt.

1. **Godkendelse af referat (bilag)**

Referatet blev godkendt**.**

**TJ og Tine Jambang beklagede, at referatet var kommet to uger efter, og ikke inden for en uge efter et møde, som SN var blevet lovet fremover.**

1. **Meddelelser**
   1. **Nyt fra studieleder**

**Midler til feedback:** TJ måtte med beklagelse meddele, at vi grundet miskommunikation ikke havde

fået afsendt den på sidste møde godkendte ansøgning om midler til feedback og derfor ikke er blevet tildelt midler i efteråret 2020. LF udtrykte ærgrelse over, at Rasmus Hagemann Petersens erhvervede kompetencer derfor ikke kan udnyttes.

**Rekvisition 2020 og ændring af vilkår ift. eksterne lektorer:** TJ orienterede om, at han havde måttet bruge yderligere tid på atfå rekvisitionen for efteråret 2020 til at falde på plads.

For det første var der igen blevet tvivl om, hvem der skulle varetage undervisningen i Videnskabsteori 1, men det er nu endelig afklaret, at Caroline Schaffalitzky de Muckadell skal undervise i faget i efteråret 2020. TJ tilføjede, at Akademisk Skriftlighed indgår der (jf. studieordning) selv om Laura Feldt (LF) og TJ var enige om, at undervisning i Akademisk Skriftlighed måske fremover ligger bedst i et af de fag, som LF underviser i på 1. semester.

TJ havde desuden fået en melding fra instituttet om ændrede vilkår for hvem der kan ansættes som eksterne lektorer. Der var i den forbindelse opstået uklarhed om bl.a. ansættelsesvilkårene for Mikael Aktor. Det er heldigvis nu afklaret, at allerede indgåede aftaler, herunder den med Aktor, ikke bliver berørt. Men det vil få stor betydning fremover. TJ udtrykte stor tilfredshed med de eksterne lektorer. SN var enige heri og håbede, at ministeren ville revurdere beslutningen pga. dens vidtrækkende konsekvenser. Eller at fagforeningen kan få det ændret.

**Zoommøder:** TJ takkede alle der havde deltaget i Zoommøderne med henholdsvis 2. og 4. semester og specialestuderende samt undervisere, der skal eksaminere i mundtlig eksamen i denne eksamenstermin.

**Nyt tiltag ift. kommende studerende:** SDU og fakultetet har igangsat et nyt initiativ som indebærer, at udvalgte studerende også fra Religionsstudier skal have online-kontakt med potentielle studerende. Louise Funch Clausen (LFC) og Magdalene Boye Roost fra 2. semester er sat på opgaven. TJ mente, at vores uddannelser derved er dækket bredt. LFC tilføjede, at de havde fået en introduktion til tiltaget, men at der ikke havde været henvendelser endnu.

**Fælles farvel til dimittenderne. :** TJ orienterede om, at der var kommet en henvendelse fra fakultetet med forslag om en fælles video med farvel til årets dimittender. Han havde sagt nej tak, og SN var enige med ham i, at det var en overfladisk løsning og at vi hellere skal finde en anden løsning.

**Faglig vejleder**: TJ orienterede om, at stillingen som faglig vejleder for et år med tiltrædelse 1. august var blevet slået op. LFC kan på den måde nå at hjælpe en ny FV ind i jobbet i august måned.

* 1. **Nyt fra studienævnssekretær**

TNJ gentog beklagelsen vedr. miskommunikation ift. rettidig indsendelse af ansøgning om midler til feedback

* 1. **Nyt fra studiesekretær**

Pia Hansen (PH) understregede, at vi hele tiden arbejder på at få de studerende til at føle sig trygge ift. eksamen. TJ tilføjede, at selv om PH ikke p.t. kommer på campus, så arbejder hun hårdt med eksamen hjemmefra. Hun har sendt det materiale, som de studerende får, til underviserne. Retningslinjer for eksamen vil blive udsendt i god tid, så man kan lave prøveeksamen med både interne og eksterne censorer. TJ tilføjede, at rent juridisk gælder de samme regler ved online-eksamen som ved fremmøde. Han er eksamensansvarlig men kan delegere det til eksaminator. Opstår der problemer, som fx nedbrud, har TJ som udgangspunkt tillid til eksaminators og censors dømmekraft. Fx. vil det afhænge af tidspunkt for og længde af nedbrud om en eksamination kan betragtes som tilstrækkelig for karaktergivning, eller om den evt. skal gå om, samme dag eller en anden dag.

PH udsender tidsplaner for de mundtlige eksamener, som begynder den 15. juni. De studerende er blevet bedt om at oplyse både telefonnummer og mailadresse, så de kan kontaktes på den måde, hvis der fx sker et nedbrud under eksaminationen. PH kunne tilføje, at de allerede afholdte eksamener var forløbet gnidningsløst, og at vi vil gøre, hvad vi kan for at få det hele til at lykkes. Opstår der tvivl eller problemer skal TJ og PH kontaktes.

* 1. **Nyt fra faglig vejleder**

Louise Funch Clausen (FV) oplyste, at hun havde haft en henvendelse fra Mette Horstmann (MH) vedr. studier i udlandet. Det program MH selv havde fulgt i Rom er flyttet til Stockholm og samtidig skal der ikke betales tuition fees. De studerende gøres opmærksom på denne mulighed.

* 1. **Nyt fra fagråd**

Der var intet nyt.

* 1. **Nyt fra RELIGIO**

Rasmus Hagemann Pedersen (RHP) meddelte, at man håbede at kunne afholde generalforsamling den 29. eller 30. juni.

* 1. **Nyt Fra Institutrådet ved Laura Feldt**

Laura Feldt (LF) orienterede om, at fokus på mødet den 20. maj havde været økonomien, som er dårlig pga. faldende ansøgertal. Hun understregede dog, at Religionsstudier p.t. ikke er i nogen overhængende fare.

Meldingen førte efter nogen diskussion til, at Religionsstudier - i venten på nye platform - skulle bruge den af LF administrerede Facebookside til et forsøg på at nå potentielle nye studerende inden fristen for koordinerede tilmelding 5. juli. Det aftaltes, at LFC koordinerer med LF mhp. at bruge noget af det materiale, der allerede er produceret til nye platform.

* 1. **Nyt fra Alumneforeningen**

LFC orienterede om, at der havde været afholdt et nyt bestyrelsesmøde den 26. maj, hvor der blandt nyuddannede havde vist sig interesse for deltagelse i Karrieredagen. Foreningen sigter desuden mod at kunne afholde et arrangement den 1. eller 8. oktober. Planen er, at man ville invitere LF og TJ til at komme med en status på faget og fagligheden ift. Humaniora generelt. Desuden ville alumnerne gerne deltage i en afskedsreception for Mikael Aktor, når denne forhåbentlig på et tidspunkt afholdes. TJ tilføjede her, at der ikke var nyt ift. receptionen.

**4. Merit- og dispensationsansøgninger**

Der var ingen sager til behandling. Ansøgninger behandlet i perioden frem til dette møde fremgår af det lukkede referat, der vil blive fremsendt sammen med referat af dagens møde.

1. *Orientering om generel oversigt over meritpraksis til hjemmesiden (bilag)*

Studienævnet havde ingen kommentarer og kunne tilslutte sig oversigten.

**5. Sager til behandling eksamen (bilag)**

1. *Eksamensevaluering (ÅRSHJUL*

TJ udtrykte atter engang bekymring ift. antallet af udeblevne fra diverse eksamener. Der var tale om et mindre antal udeblevne end tidligere, men fortsat alt for stort. Lise Ribergaard (LR) udtrykte forundring over, at man undlader at gå til eksamen. PH foreslog, at vi skal gøre mere for at gøre de studerende opmærksomme på vigtigheden af at gå til eksamen. Der var enighed om, at det er uheldigt, og at det har indflydelse på bl.a. økonomi, at så mange vælger ikke at gå til eksamen. JKE tilføjede, at der blandt nogle studerende var den holdning, at man venter med at gå til eksamen til reeksamenstidspunktet, så man får bedre tid til at forberede sig. LR tilføjede, at hun oplevede, at underviserne i høj grad klædte de studerende godt på til eksamen. Man kom igen ind på problematikken omkring studiegrupper og tidligere diskussion om behovet for et lokale på SDU, som vores studerende kan bruge til forskellige aktiviteter. Ift. studiegrupper tilføjede NR, at han i denne periode havde opfordret de studerende til at arbejde i virtuelle grupper. Men kun få studerende havde gjort det. Ifølge RIO skal de studerende tvangsinddeles i studiegrupper for at få det til at fungere. LR anså det for upassende mht. tvangsinddeling, når man er på universitetsniveau. LF gav udtryk for, at det er vigtigt, at vi tænker over, hvad vi kan gøre. Ifølge JKE er de studerende glade for studiegrupperne, men forstår ikke hvordan de skal bruge dem. TJ mindede SN om, at vi har besluttet, at der i 2. semester skal ske opfølgning på studiegrupper nedsat i 1. semester. Desuden: Vi har arbejdet med studiegrupper, tutorer og VIP-mentorer længe.

Det aftaltes, at vi må tage endnu en grundig drøftelse på mødet i august vedr. 1) rekruttering herunder hvad bl.a. RELIGIO og Alumneforeningen evt. kan gøre og 2) frafald samt 3) opfølgning på studiegrupper.

**6. Sager til behandling studieordninger (bilag)**

*a) Godkendelse af Bilag 1 til studieordningerne 2020 for BA, BA-Sidefag, KA et- og to-faglig og KA- sidefag*

TJ orienterede om, at Bilag 1 er en oversigt over, hvilke generelle og specifikke kompetencemål de enkelte fag på vores uddannelser understøtter. Bilagene blev herefter godkendt.

7**. Sager til behandling kvalitetspolitikken**

1. *Planlægning af studiestart(ÅRSHJUL*)

TJ indledte punktet med, at meget af arbejdet med studiestart nu ligger på fakultetsniveau og varetages af Studievejledningen på Humaniora. Det er dog fortsat studieleder og SN, der står som de ansvarlige. Vi skal dog leve op til de principper om studiestart, som SDU har vedtaget. TJ tilføjede, at Johanne Eriksen (JKE) havde været god og hurtig ift. programmet, som TJ og JKE har samarbejdet om. Der er ændringer ift. tidligere år, bl.a. kan vi grundet COVID-19 ikke servere morgenmad, og vi kan heller ikke regne med at kunne holde en studiestartsfest, og en hyttetur synes helt udelukket. Introforløbet varer to dage plus studiestartsprøven og *How to Uni*. Der vil også være en intro for kandidatstuderende bl.a. i form af en digital indføring via *Klar til kandidat*, som pendant til *How to Uni*.

RHP spurgte til sidste års indslag med information om vores foreninger. JKE svarede, at det har man ønsket at informere om på et senere tidspunkt, da de nye studerende har så meget anden information at forholde sig til. TJ tilføjede, at et sådant arrangement kan blive nævnt i velkomstskrivelsen.

I forhold til det feltarbejde og fremlæggelse af resultaterne, dvs. 2. dagen, aftaltes det, at LF, JKE og Johanne Christiansen finder ud af program, der kan gennemføres trods evt. COVID-19-restriktioner.

SN syntes i øvrigt det var et godt program, som derfor videresendes til Studievejledningen via JKE.

1. *Forskningsbasering(Årligt ÅRSHJUL): Skal følgende formulering revideres ifm. ny studieordning?:*

LF havde et forslag til tillæg til teksten, som hun ville fremsende efter mødet. Det er tilføjet nedenfor markeret med grønt:

BA §4: Studerendes mulighed for kontakt til relevant forskningsmiljø

Studerende ved Religionsstudier ved Sdu har gennem undervisning og vejledning daglig kontakt med forskere og igennem den forskningsbaserede undervisning og undervisnings om og annammelse af de for Religionsstudier centrale teorier og metoder, som anvendes i studiet af religion, herunder tekstlæsning samt feltarbejde, inddrages de studerende i forskningslignende praksis

KA §5: Studerende har gennem undervisningen direkte kontakt til de forskere, der også varetager undervisning. Herudover har de kontakt til samme forskere, når de skal have individuel vejledning, være det sig i forhold til toning af deres studium, i forhold til arbejdsmarkedet eller i forhold til enkelte eksamener og mundtlige såvel som skriftlige øvelser og eksamener. Herudover har Religionsstudier regelmæssig kontakt til forskere og undervisere ved SDU og andre universiteter i forbindelse med foredrag og andre aktiviteter i foredragsforeningen RELIGIO, Dansk Selskab for Religionsvidenskab samt via forskningsprogrammerne ved Institut for Historie.

1. *Samarbejde med aftagere (ÅRSHJUL)*

*Studienævnet forholder sig løbende til antallet af studerende, der gennemfører et projektorienteret forløb eller lignende (Pia Hansen leverer data*)

Punktet blev behandlet sammen med punkt 9 c.

**8. Andre sager til behandling**

1. *Mailinglisten – hvordan administrerer vi den?*

Studerende til- og afmelder sig, som de ønsker. TJ ønskede, at alle studerende kan nås ad denne kanal. SN vurderede, at det var problematisk at studerende selv skal tilmelde sig. Det aftaltes, at TJ, PH, FV og TNJ finder en løsning, hvorefter alle studerende tilmeldes.

1. *Ansøgning fra Mette Horstmann ifm. vores nye website*

Der var kommet en ansøgning fra Mette Horstmann om betaling af en mikrofon og et stativ til kr. 250. SN bevilgede beløbet. Tingene tilhører Religionsstudier og skal ligge hos PH.

LFC orienterede om, at der fortsat er udfordringer ift. at kunne få lavet de ønskede videoer med studieliv, undervisere og studerende pga. manglende adgang til campus. Man har overvejet at lave nogle iscenesatte undervisningssituationer og interviews med enkelte studerende, men var i tvivl om, hvad vi må bl.a. ift. GDPR. LR foreslog bl.a. kontakt til Beton TV ift. adgang til billeder og optagelser fra campus.

**9. Sager til behandling undervisning (bilag)**

1. *Indkaldelse af rapporter – tiltag 2: Offentliggørelse af uddannelsernes evalueringsresultater F2020 (bilag)*

TJ orienterede om et nyt tiltag fra fakultetets side: konklusioner af evaluering skal offentliggøres i overordnet, generel form i et skema, som gælder for alle fag. Alle vores evalueringer går i øvrigt altid til instituttet.

Det besluttedes, at når SN har gennemgået evalueringerne, laver TJ efter dagens møde et udkast, som efterfølgende sendes i høring i SN, inden de sendes til fakultetet. Fristen er den 31. august.

1. *Undervisningsevaluering*

TJ har gennemgået alle evalueringer, og de er generelt tilfredsstillende. Allerede foretagne ændringer i seneste studieordninger imødekommer de fleste hvis ikke alle af de strukturelle problemer (flaskehalse pga. eksamenskrav, for meget filosofi og for lidt religion i religionsrelateret filosofi-moduler m.v.), som evalueringer påpeger.

TJ konstaterede i øvrigt, at vi fortsat har en for lav svarprocent, at studieintensiteten er blevet væsentligt bedre, hvis man skal tro evalueringer. Ift. undervisningens niveau var der kritik af et kursus på KA, som af nogle studerende blev vurderet som på BA-niveau, og der var også kritik af indholdsoverlap i et par fag, forskningshistorie og religionssociologiske perspektiver. Begge dele tages ad notam, af SN og undervisere.

TJ udtrykte afslutningsvis på uddannelsens vegne stolthed over ikke mindst eksterne lektorers præstationer og en samlet tak til alle undervisere for en virkelig god indsats ifm. omlægning til onlineundervisning.

1. *Praktik*

TJ orienterede om, at han havde fået henvendelser fra studerende, herunder RHP, pga. vanskeligheder med planlagte praktik pga. COVID-19.

Endvidere er Gymnasiepraktikken nu skåret ned til 4 uger.

TJ havde været i kontakt med fakultet og bl.a. Mellemøststudier mhp. mulige alternativer til praktik. Måske skal vi selv komponere et fag på 10 ECTS med indlagt praktik-lignende islæt, måske skal studerende opmuntres til at tage et udbudt kursus i Digital Humanities. TJ tilføjede, at han gerne så CMS-kurserne gjort til en obligatorisk del på KA-uddannelserne, og LFC der selv har deltaget i sådanne, støttede det.

Konklusion: SN var enige om, at man ikke skal melde noget ud, men opfordre de studerende til at gøre som de plejer og fortsætte med at søge praktik. SN var dog også enige om, at der skulle være alternative tilbud til dem, hvem det ikke måtte lykkes at komme i praktik.

1. *Evaluering af hele uddannelser*

TJ orienterede om, at han fra fakultetet havde modtaget meddelelse om, at der skulle foretages evaluering af hele uddannelser. TNJ oplyste, at vi tidligere på året har modtaget besked om, at den ikke ville blive foretaget. TNJ lovede at undersøge det.

TNJ: Fakultetet oplyser den 10.6., at den tidligere udmelding drejede sig om evaluering i 2019, hvor den lave svarprocent betød, at man ikke kunne behandle punktet på statusmødet den 6. maj. Evalueringen gælder 2020, og den er netop afsluttet. SN vil få link til evalueringerne i august måned.

**10. Eventuelt**

1. *Fastlæggelse af efterårets møder*

TJ orienterede om, at han havde flere uafklarede rejseaktiviteter i efteråret og bad derfor om at måtte vende tilbage med forslag til mødedatoer, når det var afklaret. Det tilsluttede SN sig.

1. LF spurgte til VIP-suppleant i fald der er behov for at substituere Niels Reeh i E 2020. NR oplyste, at det fortsat er usikkert, hvorvidt han er i udlandet ifm. forskningssemester.

Det aftaltes, at TJ og TNJ går videre med, hvordan proceduren er, bl.a. ift. afklaring af, hvordan man kan få tilladelse til, at en adjunkt kan indtræde i SN.

1. LFC spurgte til Studiemanualen. Det aftaltes, at TNJ i lighed med sidste år laver udkast til opdateret version og derefter sender til TJ, PH, FV og RHP for evt. flere ændringer og tilføjelser.

Tim Jensen Tine Jambang

*Studienævnsformand* // *Studienævnssekretær*